Larvik gikk på bortetap i Ungarn
Larviks trener Ole Gustav Gjekstad fikk ikke den starten han hadde ønsket seg, og allerede i åpningsminuttene slet laget tungt. Vertene ledet 12-7 etter 20 minutter og 16-12 ved pause. Særlig i forsvarsspillet er det mye å rette på for Gjekstad før de neste kampene. I annen omgang var Larvik ett mål bak på stillingen 19-20, men i sluttfasen var den ungarske motstanderen god. Anja Edin viste igjen at hun er en verdifull tilvekst i Larvik-laget. Hun ble toppscorer med sju mål. Nærmest henne kom Linn-Kristin Riegelhuth Koren med fem mål Etter to kamper leder FTC Hungaria gruppa med full pott. Larvik har 2 poeng, det samme som neste motstander Dinamo Volgograd har.I EHF-cupen for kvinner er Tertnes videre til 3. runde. De vant sin første og tapte sin andre kamp på Island mot Fram. Men seieren i lørdagskampen var stor nok til at laget er klart for videre EHF-Cup spill med 53-42 sammenlagt. Etter å ha vunnet hele 35-21 lørdag kunne Tertnes tillate seg å tape 18-21 søndag uten av plassen i neste runde var i fare. Frankfurt er motstander i 3. runde i november.I EHF-cupen for menn avanserte Elverum til 3. runde med seier 32-23 på hjemmebane og 59-46 sammenlagt over Tatabanya fra Ungarn. Leonel Ojala, Andreas Rönnberg, Erik Thorsteinsen Hoff, Steffen Stegavik og Lazo Majnov tegnet seg alle i målprotokollen fire ganger. Elverum tok kommandoen fra start og ledet 5-0 før den første scoringen for Tatabanya ble notert. Ungarerne fikk aldri komme tett innpå. Elverum kan nå forberede seg på spill i neste runde, som er det siste nåløyet før gruppespillet tar til. Hvilket lag som blir motstander avgjøres ved trekningen tirsdag.
Larviks håndballjenter tapte det vanskelige bortemøtet mot ungarske FTC Hungaria i mesterligaen søndag med 24-28.